Kuna Moskvas jäi meil viis tundi üleliigset aega, siis oli meid kutsutud parajasti käimasolevale puidutööstuse messile, ЛесДревМаш. Pärast mõnetunnist seiklemist ja messihalli otsimist selgus, et meile saadetud juhised, väljuda metroojaamas "Выставочная" ning jälgida edasi reklaame, pole piisavad - Moskvas on kaks metroojaama, üks nimega "Выставочная", teine nimega "Выставочный центр" - meie olime valinud muidugi vale ja kolasime  Ekspotsentri asemel hoopiski Ülevenemaalisel näituseväljakul.